पाएं अपने शहर की ताज़ा ख़बरें और फ्री ई-पेपरडाउनलोड करें
हिसुआ शहर के स्टैंड में मनमानी टैक्स वसूली के खिलाफ सोमवार को ओटो और टोटो चालक ने विरोध जताया। चालकों ने हड़ताल कर अपने वाहन प्रखंड और नगर परिषद कार्यालय के पास लगा दिया। वाहन चालकों ने विधायक नीतू देवी को सीएचसी हिसुआ जाने के क्रम में प्रखंड कार्यालय परिसर के समीप हीं रोक लिया। चालकों ने बताया कि नये टेंडरधारी अपनी रंगदारी दिखा रहा है। जबरन अधिक रुपया वसूला जा रहा है। कुछ टेम्पो व टोटो चालकों ने विरोध किया तो उनके साथ उनके आदमियों ने मारपीट व धमकी तक देने का काम किया है। चालकों ने बताया कि टेंडर पुराने हीं निर्धारित रेट के अनुरूप में किया गया है।
50 रुपए के बदले 80 रुपए का रसीद
आशो सिंह, प्रिंस कुमार, त्रिलोक सिंह आदि बस मालिकों ने कहा कि 50 के बजाय 80 रुपये का रशीद बनाया गया है। बस वाहन संघ के अध्यक्ष ने कहा कि हम सभी का यूनियन है इस लिए इनके मनमानी का विरोध करते हुऐ पुराने निर्धारित राशि हीं देने कि बात कह रहा हुं। लेकिन और बसो से 50 के बजाय 80 रुपये कि वसूली की जा रही है।
नगर परिषद अधिकारी ने दिया आश्वासन
मामले को संज्ञान में लेते हुए विधायक नीतू सिंह ने अविलम्ब नगर परिषद कार्यालय पहुंच कार्यपालक पदाधिकारी से इस बारे में बात की तथा अबिलम्ब मामले को शॉटआउट करने कि बात कही। जिस पर कार्यपालक पदाधिकारी ने कहा कि टेंडरधारी को लिखित और मौखिक शिकायत की गई है। टेंडर पुराने पार्किंग शुल्क पर हीं की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn